CELEX: 62013CA0650
Language: hr
Date: 2015-10-06 00:00:00
Title: Predmet C-650/13: Presuda Suda (veliko vijeće) od 6. listopada 2015. (zahtjev za prethodnu odluku koji je uputio Tribunal d'instance de Bordeaux – Francuska) – Thierry Delvigne protiv Commune de Lesparre Médoc, Préfet de la Gironde (Zahtjev za prethodnu odluku — Povelja Europske unije o temeljnim pravima — Članci 39. i 49. — Europski parlament — Izbori — Pravo na glasovanje — Građanstvo Europske unije — Retroaktivnost blažeg kaznenog zakona — Nacionalno zakonodavstvo kojim se predviđa oduzimanje prava na glasovanje u slučaju pravomoćne kaznene osude izrečene prije 1. ožujka 1994.)

23.11.2015   
            
            
               HR
            
            
               Službeni list Europske unije
            
            
               C 389/3
            
         Presuda Suda (veliko vijeće) od 6. listopada 2015. (zahtjev za prethodnu odluku koji je uputio Tribunal d'instance de Bordeaux – Francuska) – Thierry Delvigne protiv Commune de Lesparre Médoc, Préfet de la Gironde
   (Predmet C-650/13) (1)
   
   ((Zahtjev za prethodnu odluku - Povelja Europske unije o temeljnim pravima - Članci 39. i 49. - Europski parlament - Izbori - Pravo na glasovanje - Građanstvo Europske unije - Retroaktivnost blažeg kaznenog zakona - Nacionalno zakonodavstvo kojim se predviđa oduzimanje prava na glasovanje u slučaju pravomoćne kaznene osude izrečene prije 1. ožujka 1994.))
   (2015/C 389/03)
   Jezik postupka: francuski
   
      Sud koji je uputio zahtjev
   
   Tribunal d'instance de Bordeaux
   
      Stranke glavnog postupka
   
   
      Tužitelj: Thierry Delvigne
   
      Tuženici: Commune de Lesparre Médoc, Préfet de la Gironde
   
      Izreka
   
   Članak 39. stavak 2. i članak 49. stavak 1. posljednju rečenicu Povelje Europske unije o temeljnim pravima treba tumačiti na način da se ne protive tomu da nacionalno zakonodavstvo, poput onoga o kojem je riječ u glavnom postupku, po samom zakonu isključuje iz kategorije nositelja prava na glasovanje na izborima za Europski parlament osobe kojima je, poput tužitelja u glavnom postupku, izrečena kaznena osuda za teško kazneno djelo koja je postala pravomoćna prije 1. ožujka 1994.
   
      (1)  SL C 129, 28. 4. 2014.